આંધ્ર પ્રદેશને વિશેષ પેકેજ ના મળવાના કારણે ટીડીપીએ એનડીએથી પોતાનું સમર્થન પાછું લઇ લીધું છે. જેની સાથે જ એનડીએ અને ટીડીપીનો ચાર વર્ષ જૂનો સંબંધ પૂરો થઇ ગયો છે. કેન્દ્ર સરકારથી બહાર થયા પછી તેલુગુ દેશમ પાર્ટીએ ભાજપના નેતૃત્વવાળી એનડીએ ગઠબંધનથી પણ બહાર આવી ગઇ છે. ત્યાં શુક્રવારે સંસદમાં મોદી સરકારેની વિરુદ્ધ પહેલું અવિશ્વાસ પ્રસ્તાવ રજૂ કરવામાં આવશે. આ વાતનો ખુલાસો કરતા ટીડીપી સાંસદ થોટા નરસિંહાએ કહ્યું કે સાંસદમાં અલગથી પ્રસ્તાવ રજૂ કરશે. આ પહેલા વાયએસઆર કોંગ્રેસ પણ સરકાર વિરુદ્ધ અવિશ્વાસ પ્રસ્તાવ રજૂ કરવાની વાત કરી ચૂકી છે. ઉલ્લેખનીય છે કે લોકસભાની ચૂંટણીને હવે એક વર્ષની જ વાર છે. ત્યારે આ વાતે ભાજપની મુશ્કેલીઓ વધારી છે. નોંધનીય છે કે અવિશ્વાસનો પ્રસ્તાવ લાવી રહી છે તેમાં ટીડીપીના લોકસભામાં 16 સદસ્ય છે અને વાયએસઆરના 9 સભ્યો છે.